open-index/open-wikipedia-markdown huggingface dataset:
אמגרנד GE

**אמגרנד GE** (באנגלית: **Emgrand GE**) היא מכונית סלון מתוצרת יצרנית הרכב הסינית ג'ילי, אשר יוצרה בין השנים 2014–2018.

הדגם ההברידי הוצג באפריל 2018.

## "אמגרנד GE" מנוע בנזין

* דגם "אמגרנד GE" דומה לדגם "Rolls-Royce Phantom VII"  מתוצרת רולס-רויס.
* 4 דלתות - סדאן.
* מנוע בנזין.
* מנע הנעה אחורית.
* קיבולת מכל דלק - 70 ליטר.
* תאוצה בין 0–100 קמ"ש היא 8.9 שניות.
* מחיר היחידה עמד על 31,000-47,000 דולר (בשנת 2014, בסין).

## "אמגרנד GE" מנוע הנעה היברידית
* מנוע בנזין (מגדש טורבו) 3 צילינדרים, 1,477 סמ"ק המפיק 179 כ"ס + מנוע חשמלי המפיקים במשותף 261 כ"ס (מנוע חשמלי מפיק 82 כ"ס).
* אורך - 4,986 מ"מ.
* רוחב - 1,861 מ"מ.
* גובה - 1,513 מ"מ.
* בסיס גלגלים - 2,870 מ"מ.
* משקל - 1,790-1,840 ק"ג.
* קיבולת מכל דלק - 50 ליטר.
* מהירות שיא - 210 קמ"ש.
* תאוצה בין 0–100 קמ"ש היא 7.4 שניות.
* מחיר היחידה 1,36,000 רנמינבי.

## דגמים

* דגם מנוע בנזין, הוצג לראשונה בתערוכת המכוניות הבינלאומית בשאנגחאי ב-2009, יוצר בין השנים 2014–2018.
* דגם מנוע הנעה היברידית, הוצג לראשונה בתערוכת המכוניות הבינלאומית בשאנגחאי באפריל 2018.

## ראו גם
* ג'ילי
* ג'ילי אמגרנד GL
* ג'ילי אמגרנד GS

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות היברידיות
קטגוריה:דגמי מכוניות שהושקו ב-2014
קטגוריה:כלי רכב המיוצרים בסין
אמגרנד GE
ברט איוואן

**ברט איוואן** (באנגלית: **Bret Iwan**; נולד ב-10 בספטמבר 1982) הוא שחקן קול ומדבב אמריקאי. הוא המדבב של מיקי מאוס, בעקבות מותו של ויין אלווין בשנת 2009.

## ביוגרפיה
נולד בשנת 1982 בארצות הברית בעיר פסדינה במדינת קליפורניה. איוואן למד בתיכון LeRoy, בין השנים 1996–2000. הוא סיים את לימודיו במכללת רינגלינג לאמנות ועיצוב בסרסוטה, פלורידה, בשנת 2004. איוואן היה בעבר מאייר בערוץ הולמרק.

בשנת 2009 החל לדבב את מיקי מאוס בהפקות "מועדון החברים של מיקי מאוס", "הסרטים המצוירים של מיני", "מיקי ומכוניות המירוץ", "מיקי מאוס: כייף של בית", "מיקי מאוס: סיפורן של שתי מכשפות" ו"מועדון החברים של מיקי מאוס+".

## חיים אישיים
ביולי 2021 התחתן איוואן עם בן זוגו דאגלס הופמן, מנהל אמנותי.

## קישורים חיצוניים

## הערות שוליים

קטגוריה:מדבבים אמריקאים
קטגוריה:אמריקאים שנולדו ב-1982
קהילת יהודי אקל

**הקהילה היהודית **בכפר **אקל** (בסלובקית: Okoličná na Ostrove; בהונגרית: Ekel)  שבסלובקיה נכחדה בשואה, ואינה מתקיימת עוד כיום.
## תולדות הקהילה
לא ידוע מתי החלה ההתיישבות היהודית באקל. חלק מהיהודים תושבי הכפר עסקו בחקלאות, והיו בעלי אדמות חקלאיות.
## גורל יהודי הקהילה בשואה
העדויות על הידרדרות מצב היהודים מתחילות מחורף 1938. בשנה זו נראה היה כי היציאה מאקל והעלייה לארץ נעשתה בעייתית, אולם לא בלתי אפשרית.

בינואר-פברואר 1939 החלו יהודי הקהילה להרגיש שדבר מה רע עומד לקרות, אך עדיין קיוו שאפשר יהיה להישאר באקל. מי שרצה להגר נתקל בקשיים לקבלת אישורי הגירה שהיו עולים כסף רב והיו שהצליחו להגר באופן לא חוקי.

בשנת 1939 החל דיון בנושא "חוק היהודים". "חוק היהודים" עסק בקביעת מחייתם וחייהם של היהודים. דוגמה לסעיף מתוך החוק: יהודי לא יוכל להיכנס לחוזה שכירות. היו מתנגדים בקרב האוכלוסייה הלא-יהודית להעברת החוק בטענה שזה יכול לגרום להתמוטטות המסחר והתעשייה.ממוזער|סוסים דוהרים בחווה שבבעלות משפחה יהודית באקל|טקסט=|280x280 פיקסלים

בהמשך, המצב הכלכלי בקהילה החל להדרדר. מי שלא היה יכול להוכיח את אזרחותו, וגם יהודים שהגיעו לקהילה מאז שנת 1928 אולצו לעזוב את המדינה. במאי 1939 נאסר על הרבה יהודים לעסוק ביצור ובמסחר אך עדיין לא החלה אלימות פיזית כלפי יהודים. בחודש יוני באותה שנה הפגיעה הכלכלית הוחרפה. רוב אישורי הייצור בוטלו והאדמות הולאמו. בשלב זה כבר התחיל להיות חשש להרג המוני של יהודים ומתקיים גיוס בכפייה.

באוגוסט לא התאפשרו ליהודים קנייה או שכירה של חווה. כשלושה חדשים אחר כך, בנובמבר 1939 היו יהודים שהתנצרו במחשבה שכך יוכלו להציל את החוות שלהם. לאחר חודש אכן נמצאה דרך, בתנאים מסוימים, להשיג חסינות כדי שהחווה תישאר בידיים יהודיות. בדצמבר 1940 אחרוני היהודים ניסו למכור את אדמותיהם החקלאיות, גם במחירי הפסד.

בשנת 1944 נשלחו כל בני הקהילה למחנה ההשמדה אושוויץ.

## הערות שוליים

אקל
גן לאומי בית שאן

__NOTOC__

**גן לאומי בית שאן** הוא גן ארכאולוגי השוכן בעיר בית שאן, ובו שרידי העיר מהתקופה הרומית-ביזנטית. בסביבות הגן על התל שכנה בית שאן המקראית. בגן מתקיימים סיורים מודרכים, וכן הופעות זמרים בתיאטרון הרומי, ומופע אור קולי "לילות שאן". בגן הלאומי עובר נחל חרוד, שהוא נחל איתן.

האתר נחפר ונחשף על ידי ארכאולוגים מהאוניברסיטה העברית בשיתוף עם רשות העתיקות. הגילוי הארכאולוגי החשוב הראשון במקום, היה התיאטרון הרומי שנחשף ביוני 1960.

במהלך כל התקופה הרומית-ביזנטית היה המקום, שנקרא סקיתופוליס, עיר מפוארת עם מבני ציבור, בתי מרחץ, מתקני שעשועים, שווקים, נימפאונים, שערים מונומנטליים ורחובות מרכזיים צולבים (קארדו ודקומאנוס). בעיר היה בית כנסת עם פסיפס מרשים שנחשף בסוף שנות ה-60 של המאה ה-20, ומקדשים אליליים גדולים שהפכו אחר כך לכנסיות. העיר נהרסה ברעידת אדמה ("רעש שביעית") בשנת 749. ב-2010 נחשף בית כנסת שומרוני שנבנה ככל הנראה בסוף המאה החמישית לספירה.

בגן ניתן לראות רחובות וחנויות שהשתמרו מהתקופה, מקדש ותיאטרון רומי בן 7,000 מושבים, שהוקם בשלהי המאה השנייה.

ביולי 2008 נחנך פרויקט חיזיון אור-קולי בשם "לילות שאן". הפרויקט, בהשקעה של עשרות מיליוני דולרים, הוא ייחודי מסוגו בישראל ובין הבודדים בעולם. המבקרים צופים בתחילה במופע אור-קולי המוקרן על הקירות החיצוניים של התיאטרון. לאחר מכן הם מסיירים במקומות המוארים באתר ובעזרת אמצעים טכנולוגיים מתקדמים (הולוגרמות, משחקי תאורה, אמצעי המחשה קוליים) "מתעוררת העיר לתחיה" כך שניתן לתור במקום ולחוש את חוויית החיים הקדומים בעיר לפני שנחרבה. החיזיון מופעל בשעות הערב, מספר פעמים בשבוע, במשך 9 חודשים בשנה. האתר בכלל, והמופע האור קולי בפרט, מושכים מדי שנה אלפי תיירים.

## גלריה

Model of Scythopolis (Old Bet She'an), Israel.jpg|דגם של בית שאן העתיקה
Scythopolis4 by Yukatan.jpg|התיאטרון בבית שאן העתיקה
עתיקות-ביתשאן.JPG|עתיקות בית שאן, מבט ממרומי התל
ROMAN THEATER BEIT SHE'AN.JPG|מבט אווירי על התיאטרון העתיק
Roman street in Bet She'an National Park, Israel.jpg|רחוב פלאדיוס בעיר העתיקה, ובקצהו התל
BetShe'an - ancient Byzantine baths.jpg|המרחצאות בעתיקות בית שאן
BeitShean Scythopolis 110513 13.jpg|בית השימוש העתיק שליד התיאטרון הרומי בעתיקות בית שאן
עתיקות בית שאן.JPG|גן לאומי בית שאן מואר בלילה


## ראו גם
* העיר העתיקה של בית שאן

## קישורים חיצוניים

* 
* תמונות מתל בית שאן
* גן לאומי בית שאן - בבלוג Check In/Out
* תמונות מהפארק הלאומי
* בית שאן העתיקה - סקיתופוליס, מצגת מאתר הבית של יגאל מורג 
* אילן פחימה, פרויקט שימור בית שאן- תחזוקת שימור, אתר רשות העתיקות - מינהל שימור, 2013
* אילן פחימה - מנהל פרויקט, סקיתופוליס- שימור שרידי גשר רומי, אתר רשות העתיקות – מינהל שימור, מרס 2009.
* אילן פחימה ויורם סעד, פרויקט שימור בית שאן, אתר רשות העתיקות - מינהל שימור, 2013
* ביקור בסקיתופוליס - תל בית שאן גלריית תמונות באתר היסטוריה על המפה
* 
* 
* 

## הערות שוליים

קטגוריה:בית שאן: היסטוריה
קטגוריה:בקעת הירדן: אתרים ארכאולוגיים
בית שאן
בית ש
ארדהורבאטי

**ארדהורבאטי** (בהונגרית: **Erdőhorváti**) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית ארדהורבאטי קטנה משמעותית מ-778 תושבים בשנת 1990 ל-530 תושבים בשנת 2023.

בארדהורבאטי חיו יהודים.

## קישורים חיצוניים
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
גיירג'טרלו

**גיירג'טרלו** (בהונגרית: **Györgytarló**) הוא כפר במחוז בורשוד-אבאוי-זמפלן שבצפון מזרח הונגריה.
 
גיירג'טרלו היה בעבר חלק מהעיר שארושפטק והוכרז ככפר נפרד בשנת 1954.

## קישורים חיצוניים

* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
נסיכת הזמן

**נסיכת הזמן** (במקור: **Léna, rêve d'étoile**, באנגלית: **Find Me in Paris**) היא סדרת טלוויזיה צרפתית-גרמנית מסוגת דרמה והרפתקאות לבני נוער, שיצרו ג'יל גירלינג ולורי מאתר-וולך. הסדרה שודרה לראשונה בצרפת בערוץ דיסני הצרפתי ב-14 באפריל 2018. בישראל כל פרקי העונה הראשונה פורסמו לראשונה ב-HOT VOD Young ב-8 באפריל 2019 במסגרת "חגיגת פסח מטורפת". כיום יש לסדרה 3 עונות ו-78 פרקים באורך 25 דקות. שפת המקור של הסדרה היא אנגלית.

לסדרה הוזמנה עונה שלישית ואחרונה הכוללת 26 פרקים, שעלתה ב-21 באוגוסט 2020.

## תקציר העלילה
הסדרה עוסקת בלינה גריסקי, נסיכה מרוסיה שלומדת בבית ספר לבלט בפריז של שנת 1905. כשלינה מגלה שהוריה רוצים להחזיר אותה לרוסיה, ולהפריד בינה ובין הנרי, החבר שלה, היא מחליטה לברוח. במקום לברוח מן ההורים, היא עוברת בטעות בפורטל זמן ומגיעה לפריז של שנת 2018. כעת לינה צריכה להשתלב בבית ספר לבלט כתלמידה רגילה, ולא לעורר את חשדם של חבריה לכיתה עד שהנרי יצליח להחזיר אותה הביתה לשנת 1905. אם הסוד של לינה ייחשף אז היא תהיה בסכנה, ואספני הזמן המחפשים אחריה ואחר השרשרת שעל צווארה ימצאו אותה.

## השחקנים והדמויות
### הדמויות הראשיות
* **[[ג'סיקה לורד]]** – לינה גריסקי
* **[[יובהה אקילד]]** – אינז לה ברטון
* **[[האנה דוד]]** – תיאה רפאל
***[[גייק ספוויט]]** – ניקו מיילס
***[[רורי ג'יי. סייפר]]** – מקס אלוורז
* **[[קסטל רוק]]** – ג'פרי צ'ייס
* **[[חיראן אביסקרה]]** – דאש קאן
* **[[כריסטי אודונל]]** – הנרי דואקט
* **[[סיאן קיירנס]]** – פרנק

### הדמויות המשניות
* **[[לורנס ווקר]]** – פינקי
* **[[לוקה ורסלונה]]** – קלייב
* **[[קתרין ארהרדי]]** – גבריאל קארה
* **[[כריס בלטוס]]** – אטיין
* **[[ג'וון פרינס]]** – אוסקר
* **[[צ'לו פוקס]]** – ברי
* **[[קייטלין-רוז לייסי]]** – קנדי
* **[[מנואל פסיפיק]]** – ראובן
* **[[לואי דייוויסון]]** – סיימון

## הפקה
תקציב ההפקה לעונה הראשונה של הסדרה היה כ-12.5 מיליון דולר. הצילומים של העונה השנייה של הסדרה התנהלו ביולי 2018.

## שידור הסדרה

## פרקי הסדרה
### עונה 1

### עונה 2

## קישורים חיצוניים
* 

## הערות שוליים

קטגוריה:סדרות טלוויזיה גרמניות
קטגוריה:סדרות טלוויזיה צרפתיות
קטגוריה:סדרות דרמה צרפתיות
קטגוריה:סדרות דרמה גרמניות
קטגוריה:סדרות נעורים
קטגוריה:סדרות מדע בדיוני גרמניות
קטגוריה:סדרות טלוויזיה גרמניות שעלו לשידור בשנות ה-2010
קטגוריה:סדרות טלוויזיה צרפתיות שעלו לשידור בשנות ה-2010
קטגוריה:תוכניות טלוויזיה שמתרחשות בפריז
פיג'ו סוג 177

**פיג'ו סוג 177** (בצרפתית: **Peugeot Type 177**) היא מכונית משפחתית בסגנון גוף "טורפדו"  מתוצרת יצרנית הרכב הצרפתית **[[פיג'ו]]** אשר יוצרה בין השנים 1923–1929.

יוצרו 34,241 יחידות.

המתחרים הגדולים היו: דגם סיטרואן סוג B12 ודגם רנו KZ.

## תצורות
* 4 דלתות - סדאן.
* 4 דלתות - קבריולה.

## דגמים
* "177 B" (כולל דגם "177 BL", ודגם "177 BH") - יוצרה בין השנים 1923–1926, יוצרו 16,039 יחידות.
* "177 M" (כולל דגם "177 M1", ודגם "177 M2") - יוצרה בין השנים 1926–1928, יוצרו 12,530 יחידות.
* "177 R" - יוצרה בין השנים 1928–1929, יוצרו 5,672 יחידות.
## תמונות

קובץ:Peugeot Type 177 01.jpg | "פיג'ו סוג 177"
קובץ:Peugeot Type 177 03.jpg | "פיג'ו סוג 177"
קובץ:Peugeot Type 177B 10CV De Luxe.JPG | "פיג'ו סוג 177" דגם "177B" דה-לוקס
קובץ:Peugeot Type 177B pic1.JPG  | "פיג'ו סוג 177" דגם "177B"
קובץ:MHV Peugeort 177B 1925 01.jpg | "פיג'ו סוג 177" דגם "177B", שנת 1925


## ראו גם
* פיג'ו סוג 153
* פיג'ו סוג 156
* פיג'ו סוג 175
* פיג'ו סוג 181
* פיג'ו 301 (1932)

## קישורים חיצוניים

* 
*  (דגם קבריולה)

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1923
קטגוריה:מכוניות צרפתיות
177
תסמונת וולאנס

שמאל|ממוזער|400px|תרשים א.ק.ג. המציג תסמונת וולאנס
**תסמונת וולאנס** (באנגלית: **Wellens' syndrome**) היא כינוי לתבנית מסוימת בא.ק.ג. המעידה על היצרות משמעותית בעורק הקורונארי המכונה "left anterior descending" (הידוע גם כ-LAD), בחולה עם הסתמנות קלינית של אנגינה לא יציבה. במקור בנויה התסמונת משתי תבניות נפרדות בא.ק.ג. (A ו-B), אך כיום נחשבות שתי התבניות כהתפתחות אחת של השנייה. במהלך התסמונת יופיעו בתחילה גלי T ביפאזיים בלידים הקדמיים של בית החזה, ובהמשך ישתנו גלי ה-T ויעשו הפוכים, סימטריים ובדרך כלל עמוקים (מעל שני מילימטרים).

התסמונת תוארה לראשונה במחקרו של היי וולאנס בשנת 1982 שבוצע על תת-קבוצה של חולים עם הסתמנות של אנגינה בלתי יציבה. במחקרו המקורי הופיעה התסמונת בכ-18 אחוזים מן החולים.

נוכחות של תבנית המתאימה לתסמונת וולאנס בא.ק.ג. טומנת בחובה ערך אבחנתי ופרוגנוסטי משמעותיים. בקבוצת המחקר המקורית של וולאנס כ-75 אחוזים מהחולים לקו באוטם בקיר הקדמי של שריר הלב כתוצאה מהחסימה. 69 אחוזים מהחולים שסבלו מחסימה משמעותית (70 אחוז חסימה או יותר) הציגו את השינויים בא.ק.ג. ואילו ב-89 אחוזים מהחולים שהציגו את התסמונת בא.ק.ג. נמצאה חסימה משמעותית.

במקרים נדירים מקושרת תסמונת וולאנס בא.ק.ג. גם להסתמנות קלינית של תסמונת הלב השבור.

## קריטריונים
* גלי T שליליים, עמוקים וסימטריים (מעל שני מ"מ) בלידי החזה הקדמיים
* ללא עליית מקטע ST או עם עלייה מינורית של פחות מ-1 מ"מ
* ללא גלי Q בלידי החזה
* ללא עליית מרקרים קרדיאליים או עם עלייה קלה בלבד
* תרשים הא.ק.ג. מופיע שלא בזמן כאבים

## ראו גם
* תעוקת לב
* תעוקת לב על שם פרינצמטאל

## קישורים חיצוניים

## הערות שוליים

קטגוריה:קרדיולוגיה
קטגוריה:הפרעות קצב
רישיון (עריכת דין)

**רישיון עריכת דין** הוא היתר שנותנת מדינה לאדם לעסוק במקצוע עריכת דין.

הרישיון מוענק לבעלי תואר אקדמי במשפטים, לאחר שעברו תקופת התמחות ועברו בהצלחה את בחינת ההסמכה של לשכת עורכי הדין. 

## תנאים לקבלת היתר לעסוק בעריכת דין
בישראל מוסדר העיסוק בעריכת דין באמצעות חוק לשכת עורכי הדין, התשכ"א-1961. סעיף 24 לחוק זה מציב שלושה תנאים מצטברים לכשירותו של אדם להיות עורך-דין: 
* בעל השכלה משפטית גבוהה: לימודי משפטים בישראל נעשים באוניברסיטאות ובמכללות.
* עבר תקופת התמחות: בתקופת ההתמחות, הנמשכת שנה (החל מאוקטובר 2016, תחול תקופת התמחות של שנה וחצי על תלמידים חדשים) ונערכת לקראת סיום לימודי משפטים, עובד המתמחה בהנחייתו של עורך-דין ותיק או שופט. 
* עמד בבחינות של לשכת עורכי הדין - מבחן זה מחולק לשלושה חלקים: כתיבה משפטית, הדין הפרוצדורלי (מבחן עם שאלות רב ברירה) והדין המהותי בשאלות רב ברירה. הבחינות נערכות בסוף תקופת ההתמחות. בבחינה שהתקיימה בנובמבר 2004 נכשלו מחצית מ-1,250 המתמחים שניגשו לבחינה (מדובר בשיעור נכשלים גבוה יחסית לבחינות קודמות). בבחינה שהתקיימה ביוני 2018 נכשלו 88% מהניגשים לבחינה. לאחר התערבות הוועדה הבוחנת, טרם פרסום תוצאות הבחינה, נפסלו חלק מהשאלות בבחינה, ולחלק משאלות הבחינה הוספה חלופה של תשובה נוספת, מה שהוריד את אחוז הנכשלים בבחינה ל-68%.

אדם הכשיר להיות עורך דין והוא תושב ישראל ובגיר, יהיה לעורך דין עם קבלתו כחבר לשכת עורכי הדין. הלשכה רשאית, לאחר שנתנה למועמד הזדמנות לטעון טענותיו לפניה, שלא לקבלו כחבר הלשכה, על אף כשירותו, אם המועמד הורשע בעבירה שיש עמה קלון, והלשכה סבורה שלנוכח הרשעה זו אין הוא ראוי לשמש עורך דין.

בראשית ימי המדינה, היו עורכי דין רבים שעלו מחוץ לארץ ולא הצליחו לקבל רישיון עריכת דין בגלל קושי הבחינות והחובה להתמחות ארוכה ללא קבלת שכר.

## עורכי דין בוגרי לימודים בחו"ל
משפטנים שסיימו את לימודיהם בחו"ל והוכשרו כעורכי דין במדינה זו נדרשים לעבור סדרת בחינות להסמכה מחדש על מנת לקבל רישיון לעסוק בעריכת דין בארץ. המבחנים נערכים על ידי לשכת עורכי הדין.

המבחנים כוללים 9 בחינות:

# בחינה בשפה העברית.
# בחינה בדיני עונשין ודיון פלילי.
# בחינה בדיני קניין.
# בחינה בסדר דין אזרחי ואתיקה מקצועית.
# בחינה בדיני חוקה ומנהל.
# בחינה בדיני מסחר א'.
# בחינה בדיני מסחר ב' + דיני מיסים.
# בחינה בדיני משפחה וירושה.

את כל הבחינות, פרט לבחינה בשפה העברית ניתן לערוך בשפה זרה.
לאחר מעבר בבחינות יכולים המשפטנים להתחיל בהתמחות ובהליך ההסמכה מחדש וקבלת רישיון עריכת דין ישראלי.
במסגרת ההכנה לבחינות, נערכים שני קורסים - מדרשה לעולים (בת"א - אחת לשנה) וקורס הסמכה מחדש בלשכת עורכי הדין בירושלים (אחת לחצי שנה).

## הערות שוליים

קטגוריה:עריכת דין
קטגוריה:לשכת עורכי הדין בישראל
רישיון (רפואה)

**רישיון רפואה** הוא היתר שנותנת המדינה לאדם כלשהו לעסוק ברפואה.

לאחר סיום שש שנות לימוד בבית ספר לרפואה, עמידה בבחינות הרישוי ברפואה של משרד הבריאות, מוענק רישיון זמני (לשנה)  ועם סיום שנת סטאז' בהצלחה, מוענק רישיון קבוע.

## בוגרי לימודי רפואה בישראל
בישראל, מסלול הכשרתו של רופא מתחיל בלימודים אקדמיים, המחולקים לשלב טרום-קליני ושלב קליני.
השלב הקליני מתבצע במחלקות בבתי חולים המסונפים לבתי ספר לרפואה. התואר האקדמי של הרופאים, דוקטור לרפואה (Medical Doctor, MD), מתקבל לאחר סיום הלימודים ותקופת התנסות מעשית - סטאז'. לאחר שהסטודנט עומד בכל הדרישות ומקבל את התואר האקדמי MD, עליו לפנות למשרד הבריאות בבקשה לקבל רישיון לעסוק ברפואה.

סמכויותיו וחובותיו של רופא בעל רישיון מוגדרות בחוק פקודת הרופאים. רופא בשלב זה מכונה רופא כללי, והוא יכול להמשיך את הכשרתו כרופא מתמחה באחד המסלולים המוגדרים בישראל על ידי המועצה המדעית של ההסתדרות הרפואית.

הרישיון לעסוק ברפואה תקף רק למדינת ישראל. אם הרופא מעוניין לצאת לעבוד באירופה או בארצות-הברית חלה עליו החובה לעבור בחינות הסמכה מחדש, במקום העבודה החדש.
## רופאים בוגרי לימודי רפואה בחו"ל
רופא שסיים לימודי רפואה מחוץ למדינת ישראל, בעל דיפלומה מוכרת, ואשר לא סיים סטאז' (שנת עבודה מעשית בסבבים) בארץ בה למד, יאלץ לעבור בחינת רישוי ברפואה כחלק מההליך לקבלת רישיון לעסוק ברפואה במדינת ישראל יחד עם שנת סטאז' במוסד מוכר. הבחינה נערכת אחת לחצי שנה, (מועד פברואר-מרץ ומועד ספטמבר-אוקטובר). בדרך כלל ניגשים לבחינה בערך 600–800 רופאים בוגרי אוניברסיטאות בחו"ל. הבחינה מורכבת מ-220 שאלות רבות-ברירה (אמריקאי) ב-5 נושאים: רפואה פנימית, רפואת ילדים, כירורגיה, רפואת נשים ומיילדות ופסיכיאטריה. בחינת הרישוי ברפואה נחשבת לאחת הבחינות המחמירות והקשות ביותר למעבר בישראל. אחוזי המעבר נעים בין מספר אחוזים בודד ל-30% לערך.
### פטורים
בוגרי לימודי רפואה במדינות מסוימות פטורים מבחינת הרישוי וכך גם רופאים עולים מכל המדינות העומדים בתנאים מסוימים הקבועים בפקודת הרופאים ובתקנות הרופאים.

לבחינה קיימים מספר תחליפים או פטורים:
# פטור היסטורי, שנקבע ברובו עקב לחץ של מדינות מהם התבצעה עלייה אנגלו-סקסית, או עלייה צרפתית, מוכר לבוגרי לימודי רפואה בארצות הברית, קנדה, אוסטרליה, ניו זילנד, צרפת, בריטניה ודרום-אפריקה.
# פטור בעקבות מחאתם של בוגרי חו"ל (2013) ועקב משא ומתן מול שרת הבריאות לשעבר יעל גרמן, הצליחו להעביר תיקון לחוק רישוי הרופאים ולאשר את ביטולו של STEP 2-CS כתנאי לתחליף לבחינת הרישוי. בכך למעשה הפכו הנציגים את בחינת ה-USMLE לאטרקטיבית יותר, עבור בוגרי חו"ל.
# ועדת העבודה, הרווחה והבריאות של הכנסת אישרה ב-16 בינואר 2013 פטור מבחינת הרישוי הישראלית לרופאים שעברו בהצלחה את בחינת ה-USMLE האמריקאית.
## התליית הרישיון
על פי פקודת הרופאים רשאי שר הבריאות להתלות את רישיונם של בעלי מקצועות רפואיים מורשים באופן זמני או קבוע בשל מספר סיבות:
* בעקבות רשלנות רפואית
* מחלה גופנית או נפשית שיש בה כדי לסכן החולה המטופל על ידו
* הרשעה בפלילים שיש בהם כדי להשליך על עיסוקו ברפואה
## קישורים חיצוניים

## הערות שוליים

קטגוריה:לימודי רפואה
ואניה ראדובנוביץ'

**ואניה ראדובנוביץ**' (במונטנגרית: **Vanja Radovanović**; נולד ב-28 באוקטובר 1982) הוא זמר וכותב שירים מונטנגרי. הוא ייצג את מונטנגרו באירוויזיון 2018 בליסבון, בירת פורטוגל, עם השיר "Inje". ראדובנוביץ' התחרה בתחרות במסגרת חצי הגמר השני וכשל לעלות לגמר כשהוא מסיים במקום ה-16 עם 40 נקודות בלבד.

## לפני האירוויזיון
ואניה התחרה במונטביזיג'ה 2018 (Montevizija 2018), (קדם האירוויזיון של מונטנגרו), עם השיר "Inje", שיר שאותו כתב והלחין. השיר הופיע שני מתוך חמישה שירים וסיים את השלב הראשון במקום השלישי, מקום שהעלה אותו ל"סופר גמר". בסופר גמר הוא הופיע ראשון מתוך שלושה שירים. ואניה זכה בסופו של דבר במקום הראשון עם 37% מקולות הטלווטינג כשאחריו במקום השני עם 34% קטרינה בוגשביץ'. אחרונה הייתה לורנה ג'נקוביץ' במקום השלישי עם 29%. זכייתו של ואניה במקום הראשון במונטביזיג'ה פירושה שראדובנוביץ' הוא נציג מונטנגרו באירוויזיון 2018.

## באירוויזיון
השיר שובץ במקום השישה עשר מתוך שמונה עשרה הופעות שונות בחצי הגמר השני של האירוויזיון, שנערך ב-10 במאי 2018. בסוף הערב התברר כי השיר כשל לעלות לגמר ומספר ימים לאחר מכן התברר כי השיר סיים במקום ה-16 עם 40 נקודות בלבד

## קישורים חיצוניים

## הערות שוליים

קטגוריה:משתתפי אירוויזיון 2018
קטגוריה:נציגי מונטנגרו באירוויזיון
קטגוריה:מונטנגרים שנולדו ב-1982
תרמיל חדש

**תרמיל חדש - ספריה לחיל** הייתה סדרת ספרים בהוצאת קצין חינוך ראשי (משרד הביטחון – ההוצאה לאור), שהחלה להוציא ספרים בשנת 1991, עם תום פעולתה של ספריית תרמיל.

עורכת הסדרה הייתה שלי אלקיים. בסדרה הופיעו שני ספרים בלבד:
* **אשה בתוך אשה בתוך אשה בתוך: רומן קצר** מאת דורית זילברמן, 1991
* **החיות כמשל: איסופוס, לה פונטיין, קרילוב, א-רומי ומקורות עבריים** בעריכת שלי אלקיים, ציורים - יוסי אבולעפיה, 1991.

קטגוריה:סדרות ספרים בעברית
תרמיל
טבולה.קום

**טבולה** (באנגלית: ****) היא חברה אמריקאית העוסקת בניהול שירותי פרסום כגון "ברחבי הרשת" ו"מומלץ בשבילך", הנמצאים בתחתית אתרים רבים, שהם מעין "פיד" של מאמרים מקוונים. נוסדה על ידי היזם הישראלי אדם סינגולדה בשנת 2006.
ביוני 2021 הפכה החברה לחברה ציבורית הנסחרת בנאסד"ק, לאחר שהתמזגה עם חברת ספאק לפי שווי של 2.6 מיליארד דולר. מטה החברה נמצא בניו יורק, והיא מחזיקה במשרד בישראל.

## היסטוריה
Taboola הוקמה בשנת 2006 על ידי אדם סינגולדה. החברה, בשם "טבולה.קום בע"מ", החלה לפעול מישראל, והציעה בתחילה מנוע המלצות לתוכן וידאו. מאוחר יותר הועברו משרדי החברה לניו יורק. בנובמבר 2007 גייסה החברה 1.5 מיליון דולר. לאחר מכן היא גייסה עוד 4.5 מיליון דולרים בנובמבר 2008, ו-9 מיליון דולר באוגוסט 2011. בנוסף, בפברואר 2013 גויסו עוד 15 מיליון דולר. עד 2017, הגיעה טבולה להצגה של 1.5 מיליארד המלצות מאמרים מדי יום, בעקבות השימוש בה מצד האתרים המובילים באינטרנט.

ב-2014 רכשה טבולה חברת פרסום פרוגרמטית מקליפורניה בשם Perfect Market. בפברואר 2015 גייסה טבולה 117 מיליון דולר בסבב גיוס חמישי. באותו החודש הודיעה טבולה על מימון נוסף מצד תאגיד האינטרנט הסיני Baidu. ביולי 2016 רכשה טבולה את ConvertMedia, מנוע המלצות לתכני וידאו. בינואר 2017 רכשה טבולה את חברת הפרסונליזציה האינטרנטית Commerce Sciences.

במרץ 2021 חויבה החברה לשלם חמישה מיליון ש"ח לרשות התחרות, לאחר שנמנעה מלתת לרשות נתונים על שיתוף פעולה בינה לבין אתר ynet.

ביוני 2021 הפכה החברה לחברה ציבורית הנסחרת בנאסד"ק, לאחר שהתמזגה עם חברת ספאק לפי שווי של 2.6 מיליארד דולר.

ביולי 2021 הודיעה החברה על רכישת חברת האי-קומרס קונקסיטי (Connexity) ב-800 מיליון דולר.

בנובמבר 2022 קיבלה חברת  25% ממניות טבולה, בתמורה למתן בלעדיות לטבולה במשך 30 שנה בפרסום באתרי האינטרנט של .

במרץ 2025 פתחה משרד ראשי ומרכז מחקר ופיתוח בטייוואן טאייפי, במשרד זה יש יותר מ60 עובדים מתוכם 40 מתמקדים בפיתוח בינה מלאכותית.

## שירותים
Taboola מציגה את התיבות "ברחבי הרשת" ו"מומלץ עבורך" בתחתית עמודי אינטרנט רבים. בנוסף, היא יכולה להמליץ על תוכני וידאו, או על תוכן שנוצר על ידי המשתמשים. Taboola משמשת שותפי תוכן שונים על מנת לעודד משתמשים לצפות במאמרים נוספים באותו אתר. המשווקים והמותגים מגישים הצעות מחיר להצגת התוכן שלהם. לאחר מכן, האלגוריתם מציג את התוכן של המפרסם למשתמשים מסוימים באתר על סמך התוכן שהמשתמש צופה בו, אורך התוכן ומטא הנתונים שלו, היסטוריית השימוש וגורמים נוספים. הקטגוריות הפופולריות ביותר של Taboola הן פיננסים וכושר. Taboola גם מציעה כלים לבעלי אתרים המיועדים להסרת תוכן פוגעני טרם הצגתם לקוראים.

## ביקורות
במאמר שפורסם באתר Fortune באוגוסט 2014 נכתב כי רוב התוכן המומלץ על ידי Taboola הוא "הגרוע ביותר באינטרנט". מאמרים מומלצים כוללים הצעות כמו "תמונות החתולים הכי חמודות בעולם כולו באתר אחד". על פי המאמר, "תוכן פופולרי הוא לא תמיד תוכן טוב". מייסד Taboola, אדם סינגולדה אמר כי המודעות מסייעות לתמוך במודל עסקי בר-קיימא לעיתונות.

המבקרים טוענים כי שירותים כמו Taboola משמשים לקליקבייט או לפייק ניוז. ניתוח שנערך על ידי ChangeAdvertising בספטמבר 2016 מצא כי 26% מהקישורים הממומנים ב-Taboola או ב-Outbrain היו קליקבייט.

## קישורים חיצוניים
* 

* 
* 

## הערות שוליים

קטגוריה:חברות אינטרנט אמריקאיות
קטגוריה:חברות אמריקאיות הנסחרות בנאסד"ק
קטגוריה:ישראל: חברות שהוקמו ב-2006
קטגוריה:חברות פרסום
הרצגקוט

**הרצגקוט** (בהונגרית: **Hercegkút**) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית הרצגקוט קטנה משמעותית מ-873 תושבים בשנת 1990 עד 661 תושבים בשנת 2018 (ירידה של 212 תושבים).

בהרצגקוט חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
דריק וייט

**דריק וייט** (באנגלית: **Derrick White**; נולד ב-2 ביולי 1994) הוא כדורסלן אמריקאי המשחק בקבוצת בוסטון סלטיקס מליגת ה-NBA ובנבחרת ארצות הברית, בעמדות הרכז והקלע.

## קריירת מכללות
וייט נולד בעיר פארקר שבקולורדו, ובין השנים 2012–2015 למד באוניברסיטת קולורדו ספרינגס. בשלוש עונותיו בקבוצת הכדורסל של האוניברסיטה קלע 22.0 נקודות בממוצע למשחק, ושבר את שיאי המועדון בנקודות (1,912) ובאסיסטים (343) בקריירה.

לאחר עונת 2014/2015 החליט לעבור לאוניברסיטת קולורדו, אשר קבוצתה משתתפת בליגת המכללות הבכירה ("Division I"), על מנת לקבל חשיפה גדולה יותר. על פי חוקי הליגה היה על וייט לעבור "עונת צינון" בשל מעברו בין קבוצות במהלך לימודיו ("Redshirt"). בעונת 2016/2017, שהייתה היחידה שלו באוניברסיטת קולורדו והאחרונה בליגת המכללות, הציג וייט יכולת מצוינת עם ממוצעים של 18.1 נקודות ו-4.4 אסיסטים למשחק. בסיום העונה נבחר הן לחמישיית העונה והן לחמישיית ההגנה של העונה ב"מחוז ה-Pac 12".

קריירה מקצועית

בדראפט ה-NBA 2017 נבחר וייט במקום ה-29 על ידי סן אנטוניו ספרס. לאורך עונת הרוקי שלו שותף ב-17 משחקים בלבד עם סן אנטוניו, ונשלח מספר פעמים לקבוצת הבת שלה מליגת הפיתוח, אוסטין ספרס. ב-24 משחקיו באוסטין קלע 20.1 נקודות בממוצע למשחק, ובסיום העונה זכה עמה באליפות ליגת הפיתוח.

לאחר פציעתו של דג'ונטה מארי בפתיחת עונת , תפס וייט את מקומו כרכז הפותח של הספרס עד לסיום העונה. ב-67 המשחקים בהם השתתף באותה עונה קלע 9.9 נקודות ומסר 3.9 אסיסטים בממוצע למשחק. בשלושת המשחקים הראשונים של פלייאוף 2019 קלע וייט ממוצע של 23 נקודות למשחק, כולל שיא קריירה של 36 נקודות במשחק השלישי, אך בהמשך תפוקתו נחלשה וקבוצתו הפסידה מול דנוור נאגטס בתוצאה 3–4.

בדצמבר 2020 חתם בסן אנטוניו על הארכת חוזה לארבע עונות נוספות, החל מעונת , בסך כ-73 מיליון דולר. בפברואר 2022 נחתמה עסקה בין בוסטון סלטיקס לסן אנטוניו, שבמסגרתה עבר וייט לסלטיקס. 

## חיים אישיים
ווייט מתגורר בבוסטון עם שני ילדיו ואשתו.

## נבחרת ארצות הברית
בשנת 2019 השתתף וייט בטורניר גביע העולם בכדורסל 2019 כחבר נבחרת ארצות הברית, אשר סיימה במקום השביעי בלבד. לאורך הטורניר קלע וייט 5.9 נקודות בממוצע למשחק. ב-2024 החליף ווייט את השחקן קוואי לנארד בעקבות פציעה והיה חלק מהסגל אשר זכה איתם במדליית זהב בפריז.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קולורדו
קטגוריה:כדורסלנים אפרו-אמריקאים
קטגוריה:קולורדו: כדורסלנים
קטגוריה:כדורסלני אוניברסיטת קולורדו
קטגוריה:בחירות דראפט של סן אנטוניו ספרס
קטגוריה:כדורסלני סן אנטוניו ספרס
קטגוריה:כדורסלני בוסטון סלטיקס
קטגוריה:כדורסלני אוסטין ספרס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:אלופים אולימפיים אמריקאים: כדורסל
קטגוריה:אמריקאים שנולדו ב-1994
קללה לברכה

**קללה לברכה** הוא סרט ישראלי שהופק בהזמנת קרן היסוד בבימויו של ג'וזף קרומגולד עם יצחק שילה (שולמן) ואסתר מרגלית בן-יוסף בתפקידים הראשיים.

ב-1946 הפיקה קרן היסוד סרט קצר בשם "הקללה והברכה", בבימויו של הלמר לרסקי, עם תיאטרון הבובות של ד"ר פאול לוי. הצלחת הסרט הזה הביאה להפקת "קללה לברכה", שצולם ליד קיבוץ חפציבה שלמרגלות הגלבוע בעת ההפוגה במלחמת העצמאות. הסרט נערך באנגלית והופץ בשם "Out of Evil". הוא הוצג בארצות הברית ואירופה ב-1950 ובאותה השנה ייצג את ישראל בפסטיבל הסרטים בוונציה. בישראל הוא הוקרן ב-1951.

התסריט מבוסס בחלקו על הסיפור "ברית" של יהודה יערי אבל למעשה הוא מבוסס על הסיפור האמיתי של , הבן הראשון של בית אלפא שהוריו עזבו את הקיבוץ לאחר לידתו, חזרו לאירופה ונספו שם. בעזרת הקיבוץ חזר ראובן לקיבוץ, נשלח ללמוד מתמטיקה ונהרג כלוחם במלחמת העצמאות. את הגרסה העברית מקריין זלמן לביוש.

בסרט משתתף גם ד"ר פאול לוי, מראשוני הבובונאים בארץ ישראל, עם להקת המריונטות, שנקראה "להקת העץ".

## תקציר העלילה
יוסף (אליעזר ורטמן), סטודנט למתמטיקה באוניברסיטה העברית, נצור עם חבריו על הר הצופים. הוא מתחיל לספר על הוריו יעקב (יצחק מיכאל שילה) וחוה (אסתר מרגלית בן-יוסף) שעלו עם חבריהם בשנות ה-20 להקים את קיבוץ "בית גלבוע". הם עובדים קשה בסיקול הקרקע ולאחר החריש הראשון הם יוצאים במחול הורה ושרים את השיר "תלם".

יעקב וחוה מפירים את האידיליה של חיי הכלל כאשר הם מתאהבים ורוצים להינשא. החברים ובראשם שמואל (זוסקה רפפורט), מתנגדים. מזכיר הקיבוץ יצחק (מרדכי בן זאב) מבין לליבם ומשתדל לאפשר להם לחיות ביחד אף על פי שזה פוגע בתקציב המשק.

הרועה אברהם (נחום בוכמן) עוזר להם בכל יכולתו. הם מקבלים אוהל לבד כאשר שאר החברים מתגוררים שישה באוהל. לבסוף הם מתחתנים ונולד להם בן.

לקיבוץ מגיע תיאטרון בובות המציג את המחזה המוזיקלי "המעשה בבלעם" שבו מתבקש בלעם לקלל את עם ישראל. בני הזוג חשים בקללה שהמיטו על הקיבוץ ומחליטים לחזור לגרמניה עם בנם. הם נספים ובנם יוסף מצליח להגיע מאירופה בעזרתו של אברהם. הוא מתקבל בקיבוץ בהתלהבות והקיבוץ מסכים לממן את לימודי המתמטיקה שלו באוניברסיטה העברית בירושלים.

בינתיים הארץ מתפתחת, הציונות מנצחת את הקללה שהייתה על העם היהודי והיא הופכת לברכה.

## שחקנים

## קישורים חיצוניים

* תוכנית "היו סרטים" על "קללה לברכה" בטלוויזיה החינוכית, באתר יוטיוב
* קללה לברכה, באתר יוטיוב
* חגית לירון: מבית אלפא לאירופה וחזרה, עת־מול, 209, עמ' 26 - 29
* ג'אד נאמן: קללה לברכה - סרט מפלשתינה-א"י

## הערות שוליים

קטגוריה:סרטי 1950
קטגוריה:סרטי שחור-לבן ישראליים
קטגוריה:סרטים ישראליים המבוססים על סיפור אמיתי
קטגוריה:סרטים תיעודיים ישראליים
הנדריק השלישי, דוכס בראבנט

**הנדריק השלישי, דוכס בראבנט** (בהולנדית: **Hendrik III van Brabant**; 1231 - 28 בפברואר 1261) היה דוכס בראבנט משנת 1248 ועד מותו.

## ביוגרפיה
הנדריק נולד בלוון בשנת 1231, והיה בנם של הנדריק השני, דוכס בראבנט ומריה משוואביה, בתם של פיליפ משוואביה, מלך גרמניה ואירנה אנגלינה.

בשנת 1248 מת אביו, והנדריק ירש את תאריו ונחלותיו. הטריטוריה השנויה במחלוקת של לותר, דוכסות לורן התחתית, הוענקה לו על ידי המלך הגרמני אלפונסו העשירי, מלך קסטיליה, כדי לקדם את טענותיו על האימפריה הרומית הקדושה. 

הנדריק הלחין כמה קטעי מוזיקה, ביניהם "Amors m'est u cuer entree" ו- "Se kascuns del monde savoit".

ב-28 בפברואר 1261 מת הנדריק בלוון, ובנו הנדריק הרביעי, דוכס בראבנט ירש את נחלותיו ותאריו.

## משפחתו
בשנת 1251, הוא התחתן עם אדלייד מבורגונדי, בתם של יו הרביעי, דוכס בורגונדי ויולנדה דה דרו, ממנה נולדו לו ארבעה ילדים: 
* הנדריק הרביעי, דוכס בראבנט (1251–1272)
* יאן, דוכס בראבנט (1253–1294), התחתן עם מרגריט מצרפת, בתם של לואי התשיעי, מלך צרפת ומרגריט מפרובנס, ולאחר מכן התחתן עם מרגריט מפלנדריה, בתם של גי דה דאמפייר, רוזן פלנדריה ומתילדה מבתון.
* גודפרי מבראבנט, אדון ארשות (מת ב-1302), נהרג בקרב דורבנות הזהב, התחתן עם ז'אן איזבו דה ויירזון. 
* מריה מבראבנט (1256–1321), התחתנה עם פיליפ השלישי, מלך צרפת

בנוסף היו לו שני בנים לא חוקיים: 
* יאן לינגווד 
* ז'יל, אב קדמון של משפחת **ואן דר בלש** .

## אילן יוחסין

## לקריאה נוספת

*


## קישורים חיצוניים

## הערות שוליים

קטגוריה:ילידי 1231
קטגוריה:נפטרים ב-1261
Gonow Saboo

**Gonow Saboo** הוא קרוסאובר המוגדר SUV, מתוצרת יצרנית הרכב הסינית קבוצת GAC (שם רשמי: "Guangzhou Automobile Group Co., Ltd"), חברת בת של **Guangzhou Automobile Industry Group**  אשר יוצר בין השנים 2010–2015 בסין.

## Gonow Saboo

* דגם ח- "Gonow Saboo" הוצג לראשונה בתערוכת הרכב הבינלאומי בבייג'ינג.
* 5 דלתות.
* 5 מושבים.
* מנוע קדמי.
* מנוע בנזין.
* הנעה כפולה 4x4.
* בלמים: דיסק מלפנים ומאחור.
* ABS.
* EBD .
* מחיר היחידה עמד על 119,800 רנמינבי (שנת 2010, בסין).

## תמונות

קובץ:Gonow Aoosed G3 01 China 2016-04-11.jpg | דגם "Gonow Saboo"
קובץ:Gonow Aoosed G3 03 China 2016-04-11.jpg | דגם "Gonow Saboo"


## ראו גם
* Gonow GX6

## קישורים חיצוניים

* 

## הערות שוליים

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2010
קטגוריה:כלי רכב המיוצרים בסין
ברין פורבס

**ברין ג'רל פורבס** (באנגלית: **Bryn Jerrel Forbes**; נולד ב-23 ביולי 1993) הוא כדורסלן אמריקאי המשחק בעמדת הקלע.

## קריירת תיכונים ומכללות
פורבס נולד וגדל בעיר לאנסינג שבמישיגן. בקבוצת הכדורסל של "תיכון סקסטון" בו למד, שיחק פורבס לצד שחקן ה-NBA לעתיד דנזל ולנטיין, וזכה עמה באליפות ליגת התיכונים השנייה של מישיגן בעונות 2011 ו-2012.

בשנת 2012 החל ללמוד באוניברסיטת המדינה של קליבלנד, ולאחר שנתיים עבר לאוניברסיטת המדינה של מישיגן בה למד ושיחק חברו דנזל ולנטיין. בעונת 2014/2015 קלע 8.5 נקודות בממוצע למשחק עבור קבוצת האוניברסיטה, והעפיל עמה לפיינל פור טורניר אליפות המכללות. בעונתו האחרונה במישיגן קלע 14.4 נקודות למשחק, ונבחר לחמישייה השנייה של העונה ב"מחוז ה-Big 10".

## קריירה מקצועית
### סן אנטוניו ספרס
לאחר שלא נבחר כלל בדראפט ה-NBA 2016, שיחק פורבס עבור סן אנטוניו ספרס בליגת הקיץ של ה-NBA, ולאחר מכן זכה לחוזה מובטח בקבוצה הודות ליכולת הטובה שהציג בליגת הקיץ ובמחנה קדם-העונה. לאורך עונתו הראשונה עם הספרס, בה מיעט לקבל דקות משחק, שיחק לסירוגין גם עבור קבוצת הבת של הספרס מליגת הפיתוח – אוסטין ספרס. ב-19 משחקיו עם אוסטין הוביל את קלעי הקבוצה עם ממוצע של 23.4 נקודות למשחק.

בעונת  הפך לשחקן קבוע ברוטציית הקבוצה, לרוב כשחקן ספסל, ובסיומה חתם על הארכת חוזה בסן אנטוניו לשתי עונות נוספות עבור כ-6 מיליון דולר. בעונת  עזב את הקבוצה דני גרין, ופורבס תפס את מקומו כקלע הפותח של הספרס עד לסיום העונה.

### מילווקי באקס
לקראת עונת  חתם על חוזה במילווקי באקס. בסיום אותה עונה זכה עם הבאקס באליפות ה-NBA, כשחקן ספסל.

### החזרה לסן אנטוניו
לקראת עונת 2021/2022 חתם פורבס בסן אנטוניו ספרס וחזר לקדנציה שנייה בקבוצה.

### דנבר נאגטס
ב-19 בינואר 2022 עבר לדנבר נאגטס במסגרת טרייד מושלש עם בוסטון סלטיקס.

### מינסוטה טימברוולבס
ב-11 ביולי 2022 חתם פורבס במינסוטה טימברוולבס.

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:לאנסינג: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת המדינה של מישיגן
קטגוריה:שחקני NBA שלא נבחרו בדראפט
קטגוריה:כדורסלני סן אנטוניו ספרס
קטגוריה:כדורסלני אוסטין ספרס
קטגוריה:כדורסלני מילווקי באקס
קטגוריה:כדורסלני דנוור נאגטס
קטגוריה:כדורסלני מינסוטה טימברוולבס
קטגוריה:אמריקאים שנולדו ב-1993
מריה אנה, ארכידוכסית אוסטריה (1718–1744)

**מריה אנה, ארכידוכסית אוסטריה** (בגרמנית: **Maria Anna von Österreich**;  18 בספטמבר 1718 - 16 בדצמבר 1744) הייתה חברה בבית הבסבורג ששלטה בארצות השפלה האוסטריות בשם אחותה הגדולה, הקיסרית מריה תרזה.

## ביוגרפיה
מריה אנה נולדה ב-18 בספטמבר 1718 בארמון הקיסרי של הופבורג בווינה, לקרל השישי, קיסר האימפריה הרומית הקדושה ולאליזבת כריסטינה מבראונשווייג-וולפנביטל, בתם של לודוויג רודולף, דוכס בראונשווייג-וולפנביטל וכריסטינה לואיזה, נסיכת אטינגן-אטינגן. הלידה שלה לא התקבלה יפה על ידי אביה. היא ואחותה מריה תרזה היו הילדים היחידים של הוריה ששרדו. שתי האחיות גודלו בקייזרהוף בווינה. במהלך נעוריה פגשה את גיסה לעתיד, פרנץ שטפן מלורן ואחיו הצעיר, קרל אלכסנדר, נסיך לורן. שני הנסיכים נשארו באוסטריה כדי לרכוש השכלה טובה, בעוד אמם אליזבת שארלוט ד'אורליאן הייתה בצרפת.

בשנת 1725 נוהל משא ומתן עם מלכת ספרד, אליזבטה פארנזה, על נישואי מריה אנה עם פליפה, דוכס פארמה, שהיה בן חמש בלבד. הנישואין הללו היו אמורים לשפר את היחסים עם ספרד. ברית של ספרד ואוסטריה נחתמה ב-30 באפריל 1725, ובכך הבטיחה את הסנקציה הפרגמטית של ההבסבורגים [המאפשרת למריה תרזה זכות על אדמות אביה להיות בתו הבכורה], שהוכרזה לראשונה בשנת 1713. על פי תנאי האמנה, ויתרה האימפריה האוסטרית על כל הטענות לכס הספרדי, ובנוסף הוסכם שספרד תפלוש לגיברלטר בעזרת האוסטרים. למרות זאת, המלחמה האנגלו-ספרדית הפסיקה את שאיפותיה של אליזבת מפארמה, ועם חתימת חוזה סביליה (9 בנובמבר 1729) בוטלו תוכניות הנישואין האוסטרו-ספרדית.

מריה אנה התאהבה בקרל אלכסנדר, נסיך לורן, אחיה הצעיר של בעלה של מריה תרזה, פרנץ הראשון, קיסר האימפריה הרומית הקדושה. הייתה התנגדות ניכרת לנישואיהם, בשל רצונה של אביה לחתן פוליטי חשוב יותר.

בעלה של מריה אנה היה בן-דודה מדרגה שנייה, מאחר ששניהם היו נינים של פרדיננד השלישי, קיסר האימפריה הרומית הקדושה, דרך שני ילדיו של פרדיננד השלישי, לאופולד הראשון, קיסר האימפריה הרומית הקדושה ואחותו למחצה אלאונורה מריה יוזפה מאוסטריה. רק לאחר מות אביהם נתנה אמה אליזבת כריסטינה מבראונשווייג-וולפנביטל את האישור לנישואין, שהתקיימו בווינה ב-7 בינואר 1744.

כמה שבועות לאחר הנישואין, בני הזוג נתמנו למושלי ארצות השפלה ההבסבורגיות כיורשיה של דודתם מריה אליזבת, ארכידוכסית אוסטריה, אשר מתה בשנת 1741. בני הזוג עזבו את וינה ב-3 בפברואר והגיעו לווסטוזל ב-24 במרץ, שם נפגשו עם קרל פרדיננד פון קוניגסג-ארפס, אשר היה חבר המועצה העליונה של ארצות השפלה, וקיבל אותם בטקס חגיגי ובשמחה רבה.

בני הזוג שהו רק חודשיים יחד בארצות השפלה, ולאחר מכן נאלץ קרל לעזוב כדי להשתתף במלחמת הירושה האוסטרית נגד פרוסיה, ואילו מריה אנה, אשר הייתה בהיריון עם ילדם הראשון, נשארה בבריסל. בעת ששהתה לבדה בבריסל, מריה אנה הסתייעה בשלטון בעזרת המדינאי האוסטרי ונצל אנטון פון קאוניץ-ריטברג .

ב-16 בדצמבר 1744 ילדה מריה אנה ילד מת, וזמן קצר לאחר מכן אף היא מתה בעקבות הלידה. מריה אנה נקברה בקריפטה הקיסרית בווינה, ואילו בעלה קרל אלכסנדר לא התחתן שוב, ונשאר מושל ארצות השפלה עד מותו בשנת 1780.

## אילן יוחסין

## קישורים חיצוניים

קטגוריה:וינה: אישים
קטגוריה:ילידות 1718
קטגוריה:נפטרות ב-1744
אוזו (עיר)

**אוזו** (ביפנית: **大洲市**; *Ōzu-shi*) היא עיר במחוז אהימה ביפן הכוללת מעל ל-48,000 תושבים.

## היסטוריה
טירת אוזו היא טירה בעיר אוזו. טירה זו הייתה המשרד הממשלתי של שבט האוזו בתקופת האדו. מגדל הטירה נבנה מחדש בשנת 2004.

## ציר זמן
ב-1 בספטמבר 1954 הוקמה העיר אוזו. ב-11 בינואר 2005 התרחבה אוזו על ידי סיפוח הערים היג'יקאווה, נגהאמה, והכפר קוואבי מנפת קיטה. נכון ל-31 במרץ 2012, אוכלוסיית העיר מוערכת ל-47,601 תושבים, מתוכם 20,167 משקי בית. צפיפות האוכלוסייה היא 110.13 תושבים לקמ"ר. השטח הכולל של אוזו הוא 432.24 קמ"ר.

## גלריה

File:Ozu rice paddies.jpg|שדות אורז באוזו
File:Nagahama Drawbridge in Ōzu.jpg|הגשר המפורסם של נגהאמה
File:Ozu castle from west.JPG|טירת אוזו


## קישורים חיצוניים

* נתונים גאוגרפיים על אוזו באתר OpenStreetMap

קטגוריה:יפן: ערים
קטגוריה:שיקוקו
קטגוריה:יישובים שהוקמו ב-1954
מקושהוטיקה

**מקושהוטיקה** (בהונגרית: **Makkoshotyka**) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית מקושהוטיקה קטנה משמעותית מ-964 תושבים בשנת 1990 עד 810 תושבים בשנת 2019 (ירידה של כ-16%).

במקושהוטיקה חיו מעט יהודים לתקופת זמן מוגבלת.

## קישורים חיצוניים

*  

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
לנדרי שאמט

**לנדרי מייקל שאמט** (באנגלית: **Landry Michael Shamet**; נולד ב-13 במרץ 1997) הוא כדורסלן אמריקאי המשחק בקבוצת ניו יורק ניקס מליגת ה-NBA, בעמדת הקלע.

## קריירת מכללות
שאמט נולד וגדל בקנזס סיטי שבמיזורי, ובשנת 2015 החל ללמוד באוניברסיטת המדינה של ויצ'יטה אשר בוויצ'יטה, קנזס. בעונתו הראשונה בקבוצת הכדורסל של האוניברסיטה השתתף בשלושה משחקים בלבד בטרם נפצע בכף רגלו ונעדר להמשך העונה. בעונת 2016/2017 קלע 11.4 נקודות למשחק כרכז הפותח של קבוצתו, ובעונתו השלישית והאחרונה בוויצ'יטה קלע 14.9 נקודות למשחק והוביל את כל שחקני "מחוז ה-AAC" בממוצע אסיסטים למשחק (5.2), ובאחוזי קליעה ל-3 נקודות (44.2%). בסיום אותה עונה נבחר לחמישיית העונה המחוזית.

## קריירה מקצועית
### פילדלפיה 76'
בדראפט ה-NBA 2018 נלקח שאמט בבחירה ה-26, על ידי פילדלפיה 76'. ב-54 משחקיו בקבוצה קלע 8.3 נקודות בממוצע למשחק, כמחליפו מהספסל של ג'יי. ג'יי. רדיק.

### לוס אנג'לס קליפרס
ב-6 בינואר 2019 נשלח בטרייד ללוס אנג'לס קליפרס, יחד עם וילסון צ'נדלר, מייק מוסקאלה וארבע בחירות דראפט עתידיות, בתמורה לטוביאס האריס, בובאן מריאנוביץ' ומייק סקוט. במשחקו הראשון עם הקליפרס קלע 17 נקודות, מתוכן 13 ברבע האחרון, וסייע לקבוצתו לחזור מפיגור של 28 נקודות מול בוסטון סלטיקס בדרך לניצחון 123–112. עד סיום עונת הרוקי שלו הציג יכולת קליעה מצוינת כשחקן הקליפרס, עם ממוצע של 10.9 נקודות למשחק ב-45% קליעה מעבר לקשת השלוש. בסיום העונה נבחר לחמישיית הרוקיז השנייה של העונה.

### ברוקלין נטס
לקראת עונת  הועבר לברוקלין נטס, במסגרת טרייד משולש בו הייתה מעורבת גם דטרויט פיסטונס.

### פיניקס סאנס
באוגוסט 2021 הועבר בטרייד לפיניקס סאנס, תמורת ג'בון קרטר ודיירון שארפ.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מיזורי
קטגוריה:קנזס סיטי (מיזורי): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיזורי: כדורסלנים
קטגוריה:כדורסלני אוניברסיטת המדינה של ויצ'יטה
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:כדורסלני לוס אנג'לס קליפרס
קטגוריה:כדורסלני ברוקלין נטס
קטגוריה:כדורסלני פיניקס סאנס
קטגוריה:אמריקאים שנולדו ב-1997
ייעוץ פוליטי

**ייעוץ פוליטי** הוא סוג של ייעוץ שמתמקד בעיקר בייעוץ וסיוע בניהול קמפיינים פוליטיים. אף על פי שהתפקיד החשוב ביותר של יועצים פוליטיים הוא לתפעל את מערכי תקשורת ההמונים של הפוליטיקאים, הייעוץ הפוליטי כולל פעילויות רבות אחרות, החל מחקר מתחריהם של המעסיקים, לניהול האסטרטגיה ולמאמצים לשכנוע הציבור לצאת להצביע.

יועצים פוליטיים משמשים לעיתים כאסטרטגים פוליטיים, המקדמים את בחירתם של מועמדים מסוימים או אינטרסים של קבוצות מסוימות. מטרה זו מושגת על ידי תכנון אסטרטגיות מסע הבחירות, ניהול אנשי הצוות, וארגון אירועים לפרסום מועמדים.

יועצים פוליטיים משמשים אנשי יחסי ציבור, אנשי מכירות ומנהלים. באמצעות שימוש באמצעי שיווק רבים, כולל פרסומות והודעות לעיתונות, המטרה הכללית של ייעוץ פוליטי היא לגרום לבוחרים להיות מודעים למצע המפלגה שלהם.

## ייעוץ פוליטי בעולם

ככל שהייעוץ הפוליטי התרחב ברחבי העולם, החלו עיתונאים לציין את ההשפעה של ייעוץ פוליטי על מועמדים, מצביעים, נשיאים וממשלות של אומות שונות. יועצים פוליטיים אמריקאים ידועים כגון ג'יימס קארוויל, ג'וזף נפוליטן ודייוויד ה. סיירס שימשו יועצים בכמה קמפיינים פוליטיים ומייעצים לראשי מדינות ברחבי העולם. לדוגמה, נפוליטן שימש כיועץ של נשיא צרפת ואלרי ז'יסקר ד'אסטן, כמה מנשיאי ונצואלה, ואוסקר אריאס מקוסטה ריקה, ודיק מוריס ייעץ לקמפיין של פרננדו דה לה רואה לנשיאות ארגנטינה, חורחה באז'ה איבנייס לנשיאות אורוגוואי, למסע הבחירות של ויסנטה פוקס לנשיאות מקסיקו, ולקמפיין של רפאל טרוטמן לנשיאות גיאנה. יועצים פוליטיים רבים מאמריקה הלטינית הובילו גם הם קמפיינים פוליטיים מחוץ לארצם. דוגמה אחת לכך היא היועץ הפוליטי הברזילאי ז'ואאו סנטנה, שהוביל במקביל שלושה קמפיינים נשיאותיים מנצחים: דנילו מדינה ברפובליקה הדומיניקנית; הוגו צ'אבס בוונצואלה; וז'וזה אדוארדו דוש סנטוש באנגולה. האסטרטג הפוליטי הוונצואליאני ג'יי ג'יי רנדון (המתגורר בארצות הברית) הוכר גם הוא בעולם, על עבודתו בתור אסטרטג הראשי של הקמפיינים לנשיאות של חואן מנואל סנטוס בקולומביה, פורפיריו לובו סוסה וחואן אורלנדו ארננדס בהונדורס ואנריקה פניה נייטו במקסיקו, בין היתר.

בשל השפעתו המתרחבת של המקצוע ברחבי העולם, החלו להופיע יועצים פוליטיים גם בישראל. בין המפורסמים שבהם איל ארד, שסייע, בישראל, לבנימין נתניהו, לאריאל שרון ולאהוד אולמרט, ופועל גם ברחבי העולם; וטל זילברשטיין, שליווה מנהיגים דוגמת אהוד ברק, אהוד אולמרט ובנימין נתניהו. כמו כן פועל בתחום משה קלוגהפט, שייעץ לנפתלי בנט ולתמר זנדברג, ולמתמודדים ברחבי העולם, למשל באוסטריה, בגאורגיה וברומניה.חלקם שימשו גם בתפקידים פוליטיים בעצמם, כמו מיכל שיר, חגי רזניק ורונן צור.

## קישורים חיצוניים

* 
* 

## הערות שוליים

*
קטגוריה:ערכים שבהם תבנית בריטניקה אינה מתאימה
קומלושקה

**קומלושקה** (בהונגרית: **Komlóska**) הוא כפר זעיר במחוז בורשוד-אבאוי-זמפלן שבצפון מזרח הונגריה. אוכלוסיית קומלושקה קטנה משמעותית מ-426 תושבים בשנת 1990 עד 219 תושבים בשנת 2018 (ירידה של כ-48%).

בקומלושקה חיו מעט יהודים.

## קישורים חיצוניים

* 
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
אזור הכרית

שמאל|ממוזער|אזור הכְּרִית
**אזור הכְּרִית** הוא אזור בחוף ים, נחל או אגם, המושפע מתהליכי גאות ושפל באופן שבזמן הגאות הוא מכוסה מים, ובזמן השפל חשוף לאויר. בכך, אזור הכרית מהווה בית גידול ייחודי ובו תנאי סביבה המשתנים באופן קיצוני בתדירות גבוהה.

אזור הכרית יכול להיות רחב או צר, בהתאמה לתוואי החוף – תלול או מתון, וכן בהתאמה למאפיני הגאות של גוף המים.

אזור זה לרוב מחולק לשלושה תת-אזורים:
* **אזור העל-כרית** – אזור שאינו מוצף בגאות אך מושפע מרסס הגלים. אזור זה בעל תנאי מחיה קיצוניים אך יציבים יחסית לאורך השנה. בקיץ חם ויבש ובחורף קר. אזור זה חשוף לקרינת שמש חזקה ורמת מליחות גבוהה של שלוליות המתאדות לאט בשמש. מספר המינים שחיים באזור זה קטן יחסית.
* **אזור הכרית** – האזור שבין הגבול העליון של הגאות לגבול התחתון בו המים נסוגים רק לתקופה קצרה ביותר. בדומה לאזור העל-כרית גם תנאי המחיה באזור זה קיצוניים אך נתונים לשינויים תכופים. האזור נתון לכוחות פיזיים כגון התנפצות הגלים וסחיפה. בזמן גאות צריכים בעלי החיים להתאים את עצמם לחיים מתחת למים ובזמן שפל לתנאי האוויר, הרוח והקרינה הישירה מהשמש. בעלי החיים באזור זה לרוב בעלי התאמות ייחודיות לסביבת המחיה.
* **אזור התת-כרית** – האזור שנמצא מיד לאחר נקודת השפל והוא מוצף תמיד במי ים.

## קישורים חיצוניים

* 
* 

## הערות שוליים

קטגוריה:אוקיינוגרפיה
קטגוריה:ביומות מימיות
Gonow GX6

**Gonow GX6** הוא קרוסאובר המוגדר SUV, מתוצרת יצרנית הרכב הסינית קבוצת GAC (שם רשמי: "Guangzhou Automobile Group Co., Ltd"), חברת בת של **Guangzhou Automobile Industry Group**  אשר מיוצר משנת 2014 ועד היום בסין.

## "Gonow GX6"
 
* 5 דלתות.
* 5 נוסעים.
* מנוע קדמי 2.4 ליטר.
* מנוע בנזין.
* סוגי הנעות: הנעה קדמית, הנעה כפולה 4x4.
* בלמים: דיסק מלפנים ומאחור.
* צמיגים: 235/65R17.
* רדיוס סיבוב - 12.6 מטר.
* מחיר היחידה עמד על 109,800-146,800 רנמינבי (שנת 2014, בסין).

### דגמים
* "FWD Elite" - מחיר היחידה 109,800 רנמינבי, נכון ל-28 באוקטובר 2014.
* "FWD Flagship" - מחיר היחידה 119,800 רנמינבי, נכון ל-28 באוקטובר 2014.
* "4WD Elite" - מחיר היחידה 136,800 רנמינבי, נכון ל-28 באוקטובר 2014.
* "4WD Flagship" - מחיר היחידה 146,800 רנמינבי, נכון ל-28 באוקטובר 2014.

## תמונות

קובץ:Gonow Aoosed GX6 02 China 2016-04-03.jpg | דגם "Gonow GX6" 
קובץ:Gonow Aoosed GX6 2 China 2015-04-06.jpg | דגם "Gonow GX6" 
קובץ:Gonow Aoosed GX6 China 2015-04-06.jpg | דגם "Gonow GX6" 


## ראו גם
* Gonow Saboo

## קישורים חיצוניים

* 
* 

## הערות שוליים

קטגוריה:קרוסאובר
קטגוריה:רכבי שטח ופנאי גדולים
קטגוריה:דגמי מכוניות שהושקו ב-2014
קטגוריה:כלי רכב המיוצרים בסין
Fresh Cream

**Fresh Cream** הוא אלבום הבכורה של להקת הרוק הבריטית קרים. האלבום יצא בבריטניה ב-9 בדצמבר 1966, בתור האלבום הראשון של Reaction Records, בבעלות המפיק רוברט סטיגווד. האלבום בבריטניה יצא גם בגרסת מונו וגם בגרסת סטריאו, במקביל לשחרור הסינגל "I Feel Free".

האלבום יצא בצורה שונה במקצת בינואר 1967 על ידי Atco Records בארצות הברית, גם בגרסאות מונו וסטריאו. האלבום הגיע בשיא למקום ה-6 במצעדי האלבומים בבריטניה ולמקום ה-39 במצעדי האלבומים של ארצות הברית.

## רקע
נגן הבס ג'ק ברוס אמר כי שיר הפתיחה "N.S.U." נכתב בחזרה הראשונה של הלהקה. "זה היה כמו שיר פאנק מוקדם... המשמעות של השם הייתה non-specific urethritis, זה לא היה NSU במהירות - זו הייתה אחד מהכותרות האלו של שנות ה-60. נהגתי לומר שזה היה חבר בלהקה שהייתה לו מחלת מין. אני לא יכול להגיד מי זה... חוץ מזה שהוא ניגן בגיטרה".

## קבלה
בשנת 2003, האלבום דורג במקום ה-101 ברשימת 500 האלבומים הטובים ביותר בכל הזמנים של מגזין הרולינג סטון. מגזין Uncut תיאר את השירים כ-"כל מה שמתנגן בלהקה ומרגיע, בשמחה של להיות צעיר, והם הולכים כמו שהם מדברים על זה, ומקפצים לנקודות מופלאות של אלתור לרגע". כשכתב ל-BBC, סיד סמית' ציין כי "בלוז, פופ ורוק מתחילים להתמזג באופן קסום כדי ליצור משהו חדש". סטיבן תומאס ארלוויין מ-Allmusic מאמין שהשיא הוא "אינסטרומנטלי בלידת הבי מטאל ולידת ג'אם רוק".

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-1966
מליק ביזלי

**מליק ג'ונמייקל ביזלי** (באנגלית: **Malik JonMikal Beasley**; נולד ב-26 בנובמבר 1996) הוא כדורסלן אמריקאי המשחק בקבוצת דטרויט פיסטונס מליגת ה-NBA, בעמדת הקלע.

## קריירת תיכונים ומכללות
ביזלי נולד בעיר אטלנטה שבג'ורג'יה. בשנתו האחרונה ב"תיכון סנט פרנסיס" המקומי הוביל את קבוצת הכדורסל שלו לזכייה באליפות התיכונים של ג'ורג'יה, עם ממוצעים של 22.2 נקודות, 6.9 ריבאונדים ו-2.9 אסיסטים למשחק. בסיום אותה עונה זכה בתואר שחקן התיכונים המצטיין של ג'ורג'יה.

בשנת 2015 החל ללמוד באוניברסיטת המדינה של פלורידה, וכשחקן קבוצת הכדורסל שלה קלע 15.6 נקודות בממוצע למשחק. בסיום עונתו היחידה באוניברסיטה נבחר לחמישיית ה של העונה ב"מחוז ה-ACC".

## קריירה מקצועית
### דנוור נאגטס
בדראפט ה-NBA 2016 נלקח ביזלי בבחירה ה-19, על ידי דנוור נאגטס. לאורך עונת הרוקי שלו שיחק לסירוגין בקבוצת הבת של דנוור מליגת הפיתוח – סו פולס סקייפורס – וב-16 משחקיו במדיה קלע 18.9 נקודות בממוצע למשחק. לאחר שמיעט לקבל דקות משחק בשתי עונותיו הראשונות ב-NBA (כ-9 דקות בממוצע למשחק), בעונת  הציג ביזלי יכולת מצוינת כמחליפו הבכיר מהספסל של ג'מאל מארי, וקלע 11.3 נקודות בממוצע למשחק. גם הנאגטס הפתיעו לטובה באותה עונה, כאשר סיימו במקום השני באזור המערבי עם מאזן 54–28, והעפילו לפלייאוף לראשונה מזה 6 עונות.

### מינסוטה טימברוולבס
בפברואר 2020 הועבר למינסוטה טימברוולבס במסגרת טרייד בין ארבע קבוצות, בו השתתפו גם אטלנטה הוקס ויוסטון רוקטס. בכל 14 משחקיו במינסוטה עד לסיום עונת  פתח בחמישייה הפותחת, והצטיין עם ממוצע של 20.7 נקודות למשחק. בנובמבר 2020 חתם על הארכת חוזה במינסוטה ל-4 עונות נוספות, עבור כ-60 מיליון דולר.

### יוטה ג'אז
בקיץ 2022, הועבר ביזלי לג'אז במסגרת הטרייד על רודי גובר, ביחד עם ג'ארד ואנדרבילט, ווקר קסלר (הבחירה ה-22 בדראפט 2022) ו-4 בחירות דראפט סיבוב ראשון עתידיות שהיו שייכות לטימברוולבס.

### לוס אנג'לס לייקרס
ב-9 בפברואר 2023 הועבר ביזלי ללוס אנג'לס לייקרס במסגרת של טרייד משולש .

## סטטיסטיקות הקריירה

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ג'ורג'יה: כדורסלנים
קטגוריה:כדורסלני אוניברסיטת המדינה של פלורידה
קטגוריה:בחירות דראפט של דנוור נאגטס
קטגוריה:כדורסלני דנוור נאגטס
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:כדורסלני מינסוטה טימברוולבס
קטגוריה:אמריקאים שנולדו ב-1996
ססיל נובאק

**ססיל נובאק** (בצרפתית: **Cécile Nowak**; נולדה ב-22 באפריל 1967) היא ג'ודוקא עבר צרפתייה אשר התחרתה בקטגוריית המשקל עד 48 ק"ג.

## ביוגרפיה
נובאק השתתפה במשחקים האולימפיים בברצלונה 1992 וזכתה במדליית הזהב בקטגוריית המשקל עד 48 ק"ג. בסיבוב הראשון היא ניצחה את קרולינה מריאני הארגנטינאית. בשלב שמינית הגמר היא ניצחה את חוליה סניורט הטורקייה, ברבע הגמר היא ניצחה את ג'יובאנה טורטורה האיטלקייה ובחצי הגמר היא ניצחה את סלימה סואקרי האלג'יראית. בגמר נובאק התמודדה מול ריוקו טאני היפנית וכחצי דקה מפתיחת הקרב הצליחה נובאק להטיל את היפנית בזכות תרגיל מורוטה-גרי וקיבלה ניקוד קוקה. פחות מדקה לסיום נובאק קיבלה קוקה נוסף לאחר שניצלה תרגיל לא מוצלח של היפנית לטובתה והטילה אותה למזרן. יתרון זה הספיק עד לסיום הקרב ונובאק ניצחה.

נובאק מחזיקה בשלוש מדליות מאליפויות העולם, מדליית זהב (1991) ושתי מדליות ארד (1989 ו-1993). באליפויות אירופה היא זכתה בחמש מדליות. ארבע מדליות זהב (1989, 1990, 1991 ו-1992) ומדליית כסף (1993).

במהלך הקריירה נובאק זכתה במדליות רבות בתחרויות מהסבב העולמי וביניהן ארבע מדליות זהב מטורניר פריז היוקרתי. לאחר פרישתה היא אימנה בין היתר את נבחרת הנשים של צרפת בג'ודו.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:נשים ג'ודוקא צרפתיות
קטגוריה:אלופות עולם בג'ודו
קטגוריה:אלופות אולימפיות: ג'ודו
קטגוריה:אלופות אולימפיות מצרפת
קטגוריה:נשים ג'ודוקא באולימפיאדת ברצלונה (1992)
קטגוריה:אלופות אירופה בג'ודו
קטגוריה:צרפתיות שנולדו ב-1967